
23-TA-2692: Noteikumu projekts (Grozījumi)
Grozījumi Ministru kabineta 2011. gada 28. jūnija noteikumos Nr. 495 "Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij"

	1.
	Noteikumu konsolidētā versija
 Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij
	Priekšlikums
Ņemot vērā to, ka Ministru kabineta noteikumu projektā "Grozījums Ministru kabineta 2013. gada 17. septembra noteikumos Nr. 858 "Nacionālā kino centra publisko maksas pakalpojumu cenrādis"" (turpmāk – cenrāža grozījumu projekts) paredzēto maksas pakalpojumu izmaksu noteikšanā ņemams vērā Ministru kabineta noteikumu projektā "Grozījumi Ministru kabineta 2011. gada 28. jūnija noteikumos Nr. 495 "Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij"" (turpmāk – metodikas grozījumu projekts) ietvertais regulējums, aicinām nodrošināt, ka cenrāža grozījumu projekts nestājas spēkā pirms metodikas grozījumu projekta.
Piedāvātā redakcija
-
	Linda Upīte (TM)

	2.
	Noteikumu konsolidētā versija
7. Lai aprēķinātu maksu par filmas izmantošanu, centrs izstrādā maksas pakalpojuma izcenojuma aprēķinu.
	Priekšlikums
Aicinām izvērtēt metodikas grozījumu projekta 7. punktā ietvertā Ministru kabineta 2011. gada 28. jūnija noteikumu Nr. 495 "Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij" 7. punkta nepieciešamību. Vēršam uzmanību uz to, ka maksas pakalpojuma apmēru nosaka atbilstoši minētajiem Ministru kabineta noteikumiem un tā tiek apstiprināta ar ārēju normatīvo aktu (Ministru kabineta 2013. gada 17. septembra noteikumiem Nr. 858 "Nacionālā kino centra publisko maksas pakalpojumu cenrādis"). Tādējādi nav saprotams, kas vēl papildus tiks noteikts Nacionālā kino centra maksas pakalpojumu izcenojuma aprēķinā.
Piedāvātā redakcija
-
	Linda Upīte (TM)



